b'\n_START_ARTICLE_\nPokrajine v Sloveniji\n_START_PARAGRAPH_\nPokrajine v Sloveniji so razli\xc4\x8dne pokrajinske enote, na katere je razdeljena Slovenija. Ker sama razdelitev ni zakonsko opredeljena, obstaja ve\xc4\x8d razli\xc4\x8dnih modelov razdelitve.\n_START_SECTION_\nZgodovinski modeli\n_START_PARAGRAPH_\nZaradi ve\xc4\x8dstoletne razdelitve v \xc4\x8dasu Habsbur\xc5\xbeanov in Avstro-Ogrske se \xc5\xa1e danes uporablja delitev po takratnih kronskih de\xc5\xbeelah: \xc5\xa0tajerska (4), Kranjska (2), Koro\xc5\xa1ka (3), Gori\xc5\xa1ka (1) in Istra (1 spodaj); deli teh ozemelj so danes izven slovenskih meja. V dana\xc5\xa1nji Sloveniji so naslednje neformalne pokrajine: Gorenjska (2a), (slovenska) \xc5\xa0tajerska (4), Prekmurje (5), (slovenska) Koro\xc5\xa1ka (3), Notranjska (2b), Primorska (1) in Dolenjska (2c). Najve\xc4\x8dja tradicionalna pokrajina je \xc5\xa0tajerska. Imena pokrajin so sicer ustaljena, vendar je te\xc5\xbeko zarisati meje, saj se ne ujemajo s sedanjo upravno in geografsko (regijsko) razdelitvijo Slovenije.'